cyanic-selkie/wikianc huggingface dataset:
Arrondissementer am Departement Somme
D'Departement Somme setzt sech zusummen aus 4 Arrondissementer mat follgenden Haaptuertschaften: Amiens, Abbeville, Montdidier, Péronne
Déi véier Arrondissementer sinn:
Harry Baer
Den Harry Baer ass en däitsche Schauspiller an Auteur. Hien ass de 27. September 1947 zu Biberach gebuer.
Théâtre du Centaure
Den Théâtre du Centaure ass en Theater an der Stad Lëtzebuerg, deen am Joer 1973 gegrënnt gouf.
Matgrënner an Haaptmann an den Ufanksjore war de Philippe Noesen. Zanter 1985 ass den Théâtre du Centaure an engem verwëllefte mëttelalterleche Keller vum Haiserkomplex Am Dierfgen installéiert, wou bis zu 65 Spectateure Plaz fannen.
Zanter September 2015 ass d'Myriam Muller d'artistesch Direktesch. De Pierre Rauchs ass President, de Jules Werner bleift Directeur administrif an d'Sophie Langevin gëtt Generalsekretärin. Virdrun hat d'Marja-Leena Junker vun 1992 bis 2015 déi artistesch Direktioun.
Den Théâtre du Centaure féiert all Joer 4 bis 5 Stécker an den 3 Landessproochen op. Et sinn dat dacks modern Stécker, oder Neiadaptatioune vu Klassiker.
Oddbjørn Hagen
Den Oddbjørn Hagen, gebuer den 3. Februar 1908 a gestuerwen de 26. Juni 1982, war en norwegesche Spezialist an der Nordescher Kombinatioun.
Kongregatioun vun de Baarmhäerzege Schwëstere vum Hellege Karl Borromäus
Déi Baarmhäerzeg Schwëstere vum hellege Karl Borromäus (och Borromäerinnen) sinn eng kathoulesch Uerdensgemeinschaft, déi sech ëm d'Fleeg vun de Kranke këmmert.
Geschicht
An der Nout vum Drëssegjärege Krich setzt de Josef Chauvenel, e Jurist an Aarmenapdikter, säi Liewe fir déi Aarm an. No sengem Doud mat 31 Joer, duerch d'Infektioun bei der Fleeg vu Peschtkranken, erfëllt säi Papp Emanuel Chauvenel sengem Jong säi leschte Wonsch a mécht en Haus vun der Baarmhäerzegkeet an der Stad Nanzeg an der Regioun Grand Est op. D'Haus soll vu 5 eelere Frae gefouert ginn a si sollte sech "Baarmhäerzeg Schwësteren" nennen.
Am Grënnungsakt vum 18. Juni 1652 sinn déi zukënfteg Aufgabe vun de Schwëstere festgehalen: aarm a verloosse Kranker opsichen, se fleegen, se mat Almosen ënnerstëtzen, se tréischten, an dofir suergen datt se déi helleg Sakramenter kréien, souwéi d'Ausbreedung vun der Kongregatioun vun de baarmhäerzege Schwësteren.
Unerkannt goufen d'Borromäerinnen den 21. Mee 1663 vum Bëschof vun Toul/Nanzeg.
D'Kongregatioun breet sech vu Frankräich iwwer Däitschland, Béimen, Polen an Éisträich aus, an zanter 1810 an Däitschland, besonnesch am Bistum Tréier. Am Joer 1849 ass fir déi däitsch Néierloossungen eng eege Provënz ageriicht ginn, mam Provinzialmammenhaus zu Tréier.1837 hu si zu Prag e Mammenhaus opgemaach, dat spéider op Trebnitz a Schlesie verluecht gouf. Vun do aus ass Grënnung vun enger däitscher Schoul zu Alexandria decidéiert ginn.
Bedéngt duerch de preisesche Kulturkampf ass d'Provënz 1872 vu Roum als selbstänneg Kongregatioun erkläert ginn, mam Mammenhaus zu Tréier. Dohier si se an Däitschland och als Tréierer Borromäerinne bekannt. Et ass eng Kongregatioun vu peepstlechem Recht (zanter 1859) mat apostoulesch-karitativer Aktivitéit.
Nom Zweete Weltkrich gëtt d'Kongregatioun nei organiséiert and Uerdensgemeinschaft léisst sech am Klouschter Grafschaft zu Schmallenberg am Sauerland néier, wou se hiert neit Mammenhaus huet. Nieft dem Mammenhaus zu Schmallenberg ass haut och nach e modernt Spidol fir intern Medezin.
Duerch politesch Verhältnesser bedéngt, sinn am Laf vun de Joerhonnerte 7 vuneneen onofhängeg, vu Roum unerkannte Kongregatioune vu Borromäerinnen entstanen.
Den Numm
Am November 1662 ass der klenger Gemeinschaft méi e grousst Haus geschenkt ginn. Iwwer der Entrée war d'Statu vum hellege Carlo Borromeo. Vun do un sinn d'Schwësteren am Volleksmond "Baarmhäerzeg Schwëstere vum hellege Carlo Borromeo", kuerz "Borromäerinnen" (no der däitscher Versioun vum Numm: Karl Borromäus) genannt ginn. D'Schwësteren hunn den Hellegen zu hirem Patréiner gewielt, och well dem Borromeo seng Grondsätz (d'Léift zu den Aarmen a Kranken, an d'Léift zur Kierch) zu de Grënnungsprinzipie vum Uerde gepasst hunn.
Déi Däitsch Schoul vun de Borromäerinnen an Egypten
Zu den Europäer, déi am 19. Joerhonnert an Egypte schaffe komm sinn hunn och däitsch Hafenaarbechter gehéiert, déi zu Alexandria geschafft hunn. Sou ass do eng däitsch Gemeng erugewuess, déi iergendwann och eng Schoul gebraucht huet. Zu deem Zweck huet dunn d'Generaloberin vun der Kongregatioun vun de Baarmhäerzege Schwëstere vum hellege Karl Borromäus e puer Schwësteren op Alexandria geschéckt, déi dunn 1884 déi éischt däitsch Schoul vun de Borromäerinnen (DSB) an Egypte gegrënnt hunn.
Wéinst der grousser Nofro ass 1904 eng weider Schoul zu Kairo gegrënnt ginn. Am Joer 2004, honnert Joer duerno, hate si 780 Schülerinnen. Béid Schoule si reng Meederchersschoulen.
D'Borromäerinnen am Iechternacher Spidol
150 Joer laang ware Borromäerinne vun Nanzeg am Iechternacher Spidol (Hospice Saint-Georges) am Asaz. Si hunn do am Joer 1840 d'Elisabetherinnen aus dem Hospice Saint-Jean aus der Stad Lëtzebuerg, déi zanter 1822 zu Iechternach am Asaz waren, ersat. Op der Basis vum Vertrag, deen d'Spidolskommissioun den 1. Juni 1840 mat dem Mammenhaus vun Nanzeg ofgeschloss huet, sinn dem Spidol fënnef Schwëstere fir den internen Déngscht zur Verfügung gestallt ginn. Eng vun hinnen sollt sech speziell ëm d'Spidolsapdikt këmmeren.
Am Joer 1847 ass nach eng sechst Schwëster derbäikomm; si sollt sech besonnesch ëm d'Fleeg vun den aarme Leit, déi krank waren, këmmeren a si doheem besichen.
D'Borromäerinne si bis 1990 zu Iechternach bliwwen. De 26. Mee 1990 huet déi offiziell Abschiedszeremonie am Iechternacher Spidol stattfonnt an den 31. Mee 1990 hu si Iechternach verlooss.
Afebam
Den Afebam, Araucaria araucana, oder Chileenesch Araucaria, op Englesch geleefeg Monkey-Puzzle genannt, ass e Bam aus der Famill vun den Araukarieplanzen, dee vun Natur aus am Chile, an do haaptsächlech an der Región de la Araucanía, an an Argentinien an den Anden virkënnt.
Fossilien déi fonnt goufen, hunn et erlaabt déi éischt Afebeem op 50 Millioune Joer zeréckzedatéieren. Domat gehéieren d'Afebeem zu den eelste Bamfamillen op der Welt.
Den Afebam gouf an Europa vum Dokter a Biolog Archibald Menzies géint d'Joer 1795 bekannt gemaach.
De Bam ka bis 50 Meter héich ginn. An Europa ass e mat dem Frascht geplot, a wiisst nëmme gutt a Géigenden, an deenen et net ze kal gëtt, wéi am Süde vun England an op de britteschen Inselen. Wéinst sengem exoteschen Habitus ass en als Park- an Dekoratiounsbam beléift, an dat besonnesch a klenge Virgäert well en net ze séier wiisst (bis 30 cm am Joer). D'Beem gi ganz al soudatt et Exemplare gëtt, déi iwwer 1 000 Joer al sinn.
Caterpillar 775E
De Caterpillar 775E ass ee sougenannten Off-Highway-Truck oder Dumper, dat heescht e Schwéierlaaschtcamion, deen net op der ëffentlecher Strooss däerf fueren.
Et ass ee Camion deen haaptsächlech a Minièren am Dagbau benotzt gëtt fir Ofraummaterial ze deplacéieren, a fir d'Mineralien, déi notzbar sinn, bei de Briecher a bei d'Sënneranlagen ze transportéieren.
Paul Moutschen
Hien ass de Jong vum Jos Moutschen, deem seng lëschteg Kuerzgeschichtesammlung Obercorner Dorfgeschichten de Paul Moutschen illustréiert huet. Hie war Member vum Lëtzebuerger Schrëftstellerverband.
Dunhuang
Dunhuang (zh: 敦煌, pinyin: Dūnhuáng) ass eng Stad am nërdlechen Deel vun der Volleksrepublik China.
Hersberg
Hersberg ass:
Dunhuang
Geographie
Dunhuang gehéiert zur Provënz Gansu an zum Verwaltungsgebitt vun der beziirksfräier Stad Jiuquan. Si ass eng Oas an engem Wüstegebitt, huet ronn 100.000 Awunner, a läit 1.100 m iwwer dem Mieresspigel un der Seidestrooss, do wou den nërdlechen an de südlechen Arem vun der Seidestrooss zesummenkomm si. Dunhuang war och e militäreschen Ausseposten, den nërdlechsten a China, an hat dofir Befestegungen, haaptsächlech fir sech géint Invasiounen aus dem Norden ze wieren.
Kuckeswäertes
Dunhuang ass eng vun de groussen Touristenattraktioune vu China, besonnesch well s' eng Héichbuerg vu buddhistesche Mënche war, déi an der Noperschaft vill Spueren a Form vu Texter a Molereien hannerlooss hunn.
Um Spaweck
Säit iwwer d'buddhistesch Grotten bei Duanhang, engl.
Kanton Réiden
De Kanton Réiden ass ee vun den zwielef Lëtzebuerger Kantonen. E läit am Weste vum Land.
E grenzt am Norden un de Kanton Wolz, am Osten un d'Kantonen Dikrech a Miersch, am Süden un de Kanton Capellen an am Westen un d'Belsch.
Déi 10 Gemengen am Kanton sinn:
Musée d'art moderne grand-duc Jean
De Musée d'art moderne grand-duc Jean, kuerz MUDAM oder Mudam, ass e Musée fir zäitgenëssesch Konscht, dee beim Fort Thüngen ("Dräi Eechelen") um Kierchbierg, an der Stad Lëtzebuerg gebaut gouf. De Mudam huet den 1. Juli 2006 seng Dieren opgemaach.
Architekt vum Gebai ass de Ieoh Ming Pei; benannt ass et nom Groussherzog Jean, dem Papp vum aktuelle Groussherzog Henri.
D'Gebai
D'Gebai, dat op d'Enveloppe vum Fort Thüngen gebaut gouf, huet eng Fläch vu ronn 10.000 m³ wouvun der 4.800 fir d'Austellunge sinn.
D'Geschicht geet op déi spéit 1980er Joren zeréck, wou et ëmmer méi däitlech gouf, datt zu Lëtzebuerg ee Musée fir modern Konscht géif feelen. Well Lëtzebuerg 1995 Europäesch Kulturhaaptstad sollt sinn, huet d'Regierung Santer-Poos II de sino-amerikaneschen Architekt gefrot, e Plang vun engem Musée auszeschaffen, deen och vum architektonesche Standpunkt hir "eppes sollt hierginn". Als Plaz war en Terrain beim Fort Thüngen um Kierchbierg erausgesicht ginn, an dem Pei huet déi Iddi, Ales - de Festungsfort - mat Neiem ze verbannen, gefall. Déi éischt Projeten, déi de Pei uganks der 1990er virgeluecht huet sinn awer op staark Oppositioun gestouss: deenen enge war et ze grouss an ze deier, déi aner, wéi d'Frënn vun der Festungsgeschicht, hu gefaart, d'Reschter vum Réduit vum Fort Thüngen, op déi de Musée hätt solle gebaut ginn, géifen doduerch zerstéiert ginn. Iwwer 14.000 Leit hunn 1992 eng Petitioun mam Titel "D'Fangeren ewech vun den Dräi Eechelen" ënnerschriwwen.
De Pei gouf gefrot, en neie Plang ouni d'Gebai vun den Dräi Eechelen ze maachen, an d'Festungsfrënn krute versprach, datt e Festungsmusée géif dora kommen. 1996 - d'Kulturjoer war grad eriwwer - gouf da vun der Regierung Juncker-Poos e Gesetzprojet virgeluecht, fir de Mudam ze bauen, deen am Dezember 1996 vun der Chamber gestëmmt gouf an de 17. Januar 1997 a Kraaft getrueden ass. Bal genee zwee Joer drop, den 22. Januar 1999, gouf deen éischte Stee geluecht.
De Bau huet 88 Milliounen Euro kascht. An der Bauphase koum et zu juristesche Reiwereien (an dowéinst Verspéidungen) well ee Soumissionaire, dee sech bei der Auswäertung vun engem Appel d'offres iwwer d'Magny dorés-Steng ongerecht bewäert gefillt huet.
2006 waren d'Aarbechte fäerdeg, an de Musée konnt den 1. Juli ageweit ginn.
De Musée
De Mudam gëtt vun der 1997 geschaafter Fondation Musée d'art moderne Grand-Duc Jean, där hiren abléckleche President de Jacques Santer ass, verwalt.
Éischt Direktesch vum Musée, vun 2000 bis 2008, war d'Marie-Claude Beaud. Si hat ier de Musée opgoung, mat Hëllef vun engem Expertë-Comité, d'Sammlung zesummegestallt. E groussen Deel vun den Exponate kënnt vun Artisten aus Lëtzebuerg a sengen Nopeschlänner. Am Ganzen ëmfaasst d'Sammlung bis ewell eng 750 Wierker vu Kënschtler vu Lëtzebuerg an aus der ganzer Welt. Vill dervu sinn Optragsaarbechten, déi sou de Raimlechkeeten ugepasst konnte ginn.
Si decken déi verschiddenst Disziplinnen a Konschtdomänen of, vun der Molerei bis bei d'Fotografie, vun der Zeechnung bis zum Video-Support, vu Multimedia bis Moud, vum Design bis zu der Graphik, vum Toun bis zu der Architektur. Eng 30 Kënschtler goufen an de Projet Be the Artists' Guest mat agebonnen, wou se a verschiddene Raimlechkeete vum Musée hir Wierker konnten integréieren.
Kënschtler, deenen hir Wierker ausgestallt ginn
Alvar Aalto, Marina Abramovic, Emmanuelle Antille, Stephan Balkenhol, Bernd an Hilla Becher, Pierre Bismuth, Sophie Calle, Hussein Chalayan, Claude Closky, James Coleman, Tony Cragg, Richard Deacon, Mark Dean, Wim Delvoye, Damien Deroubaix, Stan Douglas, Jan Fabre, Ian Hamilton Finlay, Roland Fischer, Günther Förg, Charles Fréger, Gilbert & George, Nan Goldin, Andreas Gursky, Thomas Hirschhorn, Fabrice Hybert, William Kentridge, Claude Lévêque, Mark Lewis, Richard Long, Michel Majerus, Christian Marclay, Martin Margiela, Steve McQueen, Bady Minck, Bruce Nauman, Shirin Neshat, Albert Oehlen, Blinky Palermo, Philippe Parreno, Grayson Perry, Fiona Rae, Pipilotti Rist, Thomas Ruff, Thomas Scheibitz, Julian Schnabel, Thomas Schütte, Cindy Sherman, Katharina Sieverding, Thomas Struth, Wolfgang Tillmans, Laure Tixier, Cy Twombly, Xavier Veilhan, Kara Walker a Rémy Zaugg.
Guillemiteruerden
De Guilllemiteruerde gouf am 12. Joerhonnert vun Unhänger vum Guillaume vu Malavalle gegrënnt.
Ëm 1157 wéi de Guillaume gestuerwen ass, gouf vu sengen Unhänger bei sengem Graf e Priorat opgeriicht. Domat war de Grondstee vum Uerde geluecht, deen duerno vum Poopst Alexander IV. unerkannt gouf.
Eent vun de Kléischter stoung zu Léck op der Plaz, op där haut d'Gare Liège-Guillemins ass. D'Guillemiterklouschter vu Léck, huet och dem Quartier Les Guillemins zu Léck den Numm ginn.
Toni Rodesch
Den Toni Rodesch, och alt Tony, gebuer de 15. Juli 1954 zu Ueschdref, ass e lëtzebuergesche Politiker.
Bei de Gemengewale vum Oktober 1981 ass den CSV Politiker Toni Rodesch fir d'éischt an de Rammerecher Gemengerot gewielt ginn.
Bréck Godsheide
D'Bréck zu Godsheide ass eng Stroosse-Schréiseelbréck iwwer den Albertkanal zu Godsheide no bei Hasselt an der Belsch.
Toni Rodesch
Tëscht 1982 a 1986 an dunn erëm tëscht 1993 a Mäerz 2002 war hie Schäffe vun der Gemeng Rammerech.
Bréck Godsheide
D'Bréck gouf vum Hellmut Homberg entworf an tëscht 1977 an 1979 gebaut.
Konstruktioun
D'Bréck steet op 4 stole Pottoen, déi 51,30 m héich sinn. Se dréit 210,20 m an huet eng Totallängt vun 264 m.
Toni Rodesch
No de Gemengewale vum 9. Oktober 2005 (déi éischt déi nom Proportzsystem an der Gemeng Rammerech waren) ass hie Buergermeeschter un der Spëtzt vun enger Koalitioun tëscht CSV, LSAP an DP ginn.
Den Toni Rodesch ass bestuet, huet zwee Kanner an a senger Fräizäit spillt hie Schach am Le pion Perlé.
Canton de Chaumergy
De Canton de Chaumergy ass eng fréier franséisch administrativ Andeelung am Arrondissement Dole, Departement Jura an der Regioun Bourgogne-Franche-Comté.
Fred Børre Lundberg
De Fred Børre Lundberg, gebuer de 25. Dezember 1969 zu Hammerfest, ass e fréieren norwegesche Schileefer a Spezialist an der Nordescher Kombinatioun.
An de 1990er Joren huet hien den Toun uginn an dëser Sportaart mat zwéin olympeschen Titelen, véier Weltmeeschterschaftstitelen an engem Welt-Coupegewënn.
Hien ass mat der Schilaangleeferin Marit Bjørgen bestuet.
Lëscht vun de politesche Parteien a Spuenien
Lëscht vun de politesche Parteien a Spuenien:
Provënz Lëtzebuerg
D'Provënz Lëtzebuerg (fr.: Province de Luxembourg; wa.: Province do Lussimbork) ass eng vun de 5 Provënzen an der Regioun Wallounien, am Südoste vun der Belsch. De Chef-lieu ass Arel.
Liichttuerm vu Calais
De Liichttuerm gouf vun 1883 un elektresch befeiert, an 1987 gouf en automatiséiert.
Provënz Lëtzebuerg
Geschicht
Den haitege Grand-Duché vu Lëtzebuerg an déi belsch Provënz Lëtzebuerg hunn tëscht 1815 an 1839 eng Eenheet gebilt, an zwar de Grand-Duché, sou wéi e vum Wiener Kongress geschaf gi war. Nodeem awer d'Belsch sech vum Vereenegte Kinnekräich vun den Nidderlanden onofhängeg gemaach hat, gouf de 14. Oktober 1831 zu London eng Konferenz aberuff, déi d'Grenze vun deem neie Staat sollt festleeën. D'Groussmuechten hunn do ënner anerem beschloss, Lëtzebuerg ze deelen: Dee westlechen, francophonen Deel sollt belsch ginn an nëmmen deen ëstleche, germanophone géif dem hollännesche Kinnek Wëllem I. gelooss ginn, dee jo Groussherzog vu Lëtzebuerg war (a Personalunioun). Dobäi ass allerdéngs d'Grenz e bëssen zugonschte vun der Belsch gezu ginn, sou datt d'Regioun vun Arel, d'Arelerland, derbäi koum, obschonns se deemools nach ganz däitschsproocheg war (oder, wat dat selwecht heescht, lëtzebuergeschsproocheg). Definitiv gouf d'Deelung dunn den 19. Abrëll 1839 am Traité vu London festgehalen.
Liichttuerm vu Calais
Op den Tuerm kënnt een iwwer 271 Träppleken.
Provënz Lëtzebuerg
Geographie
D'Provënz Lëtzebuerg ass mat 4.443 km² déi gréisst belsch Provënz. Si huet 246.820 Awunner an ass a 5 Arrondissementer a 44 Gemengen agedeelt. Zwou grouss Landschafte leien do: d'Gaume an d'Ardennen. Den héchste Punkt mat 652 m ass d'Baraque de Fraiture.
Demographesches
Nëmme 5 Gemengen hu méi wéi 10.000 Awunner
Arrondissement Arel
Am Arrondissement Arel liewen 51.902 Awunner op 317 km².
Arrondissement Marche-en-Famenne
Am Arrondissement Marche liewen 50.359 Awunner op 954 km².
Arrondissement Neufchâteau
Am Arrondissement Neufchâteau liewen 55.598 Awunner op 1.354 km².
Arrondissement Virton
Am Arrondissement Virton liewen 48.387 Awunner op 771 km².
Canton de Langeac
De Canton de Langeac ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
Harlow Shapley
Den Harlow Shapley, gebuer den 2. November 1885 zu Nashville, Tennessee, gestuerwen den 20. Oktober 1972 zu Boulder, Colorado, war en US-amerikaneschen Astronom.
Vun 1914 un huet hien um Mount Wilson-Observatoire geschafft, a vun 1921 bis 1952 war hien Direkter vum Harvard College Observatoire.
De Shapley huet duerch ënnersiche vu verännerleche Stäre vum Typ Cepheiden a vun de Kugelstärekéip, fir d'éischt d'Gréisst vun der Mëllechstrooss bestëmmt.
Am Joer 1915 formuléiert hien d'„Big Galaxy“-Hypothees, no där d'Mëllechstrooss déi eenzeg Galaxis am Universum ass an datt déi bis dohi bekannt Galaxien (oder „Niwwelen“ nom deemolege Sproochgebrauch) bannent der Mëllechstrooss leien. D'Antithes, d'„Weltinseltheorie“, no där d'Mëllechstrooss nëmmen eng vu ville Galaxien ass, gouf vum Heber Doust Curtis formuléiert. Déi Ausenanersetzung gëtt an der Astronomie déi „grouss Debatt“ genannt, a gouf ëm 1923 vum Edwin Hubble zugonschte vun der Weltinseltheorie bestëmmt.
De Shapley goung dobäi vun enger feelerhafter Norméierung vun der Periode-Liichtkraaft-Bezéiung vun den Cepheiden aus, wouduerch hien d'Gréisst vun der Mëllechstrooss ëm dat dräifacht iwwerschat hat (300.000 Liichtjoer amplaz 100.000 Liichtjoer). Des Weidere war him d'Altersdifferenz vun de Stärepopulatiounen net bekannt, soudatt hien d'Differenz zu der klenger Magellanescher Wollek an zum Andromedaniwwel ënnerschat huet. Éischt Norméierunge vun der Period-Liichtkraaft-Bezéiung stame vum däneschen Astronom Ejnar Hertzsprung.
Camille Cigrang
De Camille Cigrang, gebuer am Joer 1934, ass e lëtzebuergesche Manager, deen an der Belsch, méi genee zu Antwerpen seng Carrière gemaach huet an do, zesumme mat senger Famill, den Armement Cobelfret gegrënnt an en och bis an den héijen Alter geleet huet.
Carrière
No sengem Studium op der Handelshéichschoul zu Antwerpen ass de Camille Cigrang do wunne bliwwen an huet, zesumme mat senge Bridder, 1928 Cobelfret gegrënnt. Am Ufank war déi Firma an der Zementsbranche aktiv, bis se sech 1939 der Schëfffaart zougewennt huet. Haut ass Cobelfret, (no der Compagnie Maritime Belge, CMB) de gréisste belschen Armateur an huet am Transportsecteur seng Aktivitéiten op internationaler Basis entwéckelt, an der Belsch, a Groussbritannien, Holland, Schweden, Irland an Dänemark. Cobelfret beschäftegt 1.100 Persounen.
Op der Lëscht vun de räichste Famillen an der Belsch figuréiert d'Famill Cigrang u 16. Plaz.
De Camille Cigrang wunnt elo zu London. Hien huet dräi Jongen, de Christian, de Michel an de Pierre.
Marja-Leena Junker
D'Marja-Leena Junker, gebuer de 14. August 1945 zu Padasjoki, ass eng finnesch Schauspillerin a Regisseurin.
Si lieft zanter 1966 zu Lëtzebuerg an ass zanter 1992 artistesch Direktesch vum Théâtre du Centaure. .
Si gëtt och Schauspillcoursen um Stater Conservatoire. Ausserdeem spillt si selwer an Theater- a Filmrollen. Si war déi éischt Sekretärin vun der lëtzebuergescher Sektioun vun Amnesty International.
2007 gouf si mam Prix Anne Beffort ausgezeechent.
Am Juni 2015 huet si matgedeelt, datt d'artistesch Direktioun vum Theater géif vun der Myriam Muller iwwerholl ginn.
Gaalgebierg (Bieles)
De Bielesser Gaalgebierg ass eng Kopp, déi tëscht Bieles an Uewerkuer an der Gemeng Suessem läit. Seng héchst Plaz ass 403 m.
Minièresgesellschaft Bridder Poeckes
Vun 1927 un hunn d'Bridder Jean a Jos Poeckes de Minièresbetrib vun der Gruben- und Baufirma August Thyssen iwwerholl. Hei gouf zanter 1898 als éischt déi rout iewescht Minettschicht ofgebaut, duerno dann déi Gro an déi Schwaarz. Transportéiert goufen d'Steng a sougenannte Buggien, déi vun enger Damplokomotiv gezu goufen. Fir erof an d'Duerf ze kommen, si se beim Bremsschapp (op enger Héicht vun zirka 385m) ugestréckt a lues iwwer de Plang an d'Duerf bei de Quai gelooss ginn, wou se d'Uewerkuererstross hu misse passéieren. Bei der Bielesser Gare sinn d'Buggien dann op normal Eisebunnswaggonen ëmgefëllt ginn. Iwwer dëse Wee ass d'Minett an d'Déifferdenger oder an d'Escher Schmelz komm.
D'Bielesser Minett war bis zu 30 % eisenhalteg.
D'Ruine goufen haut zum Deel restauréiert. Op Informatiounstafele virun de Gebaier kritt een eng kleng Iwwersiicht vun de Gebaier.
De Gaalgebierg haut
Haut erënneren nëmmen nach vereenzelt raschteg Buggien, déi an den Hecke leien, sou wéi den historesche Léierpad um Gaalgebierg seng Vergaangeheet. Am Joer 1998 gouf eng weider Kuriositéit ofgerappt: Déi déck Gasleitung, déi vum Héichuewe-Maschinnebetrib vun der Schmelz Esch-Belval iwwer de Gaalgebierg an d'Déifferdenger Schmelz gaangen ass. Haut ass duerch en eidelen Dall d'Siicht op Esch an op Déifferdeng fräi.
D'Spillplaz
Haut ass um Gaalgebierg eng grouss Spillplaz mat engem Foussballsterrain, eng Skatebunn an e puer Picknick- a Grillplazen. D'Spillplaz selwer war fréier mol eng grouss Stockcarspiste. Um Gaalgebierg gëtt och dat traditionell d'Buerg gebrannt.
Paräisser Muséeën
An der Haaptstad vu Frankräich, Paräis, stinn eng ronn 160 Muséeën zu de verschiddensten Theemen.
Musée du Louvre
De Musée du Louvre huet en eegenen Artikel: Musée du Louvre
Musée d'Orsay
De Musée d'Orsay huet en eegenen Artikel: Musée d'Orsay.
Centre national d'art et de culture Georges-Pompidou
De Centre Georges Pompidou huet en eegenen Artikel: Centre national d'art et de culture Georges-Pompidou.
Musée national Picasso
De Musée national Picasso  huet en eegenen Artikel: Musée national Picasso.
Musée national du Moyen Âge
Am Musée national du Moyen Âge (bis 1980: Musée de Cluny) ass eng grouss Sammlung vu mëttelalterlechem Geschier a Konschtgéigestänn ze fannen. An de Joren 1485 bis 1490 ass de Palais Hôtel de Cluny entstanen. Hie verbënnt verschidde Stilelementer vun der Spéitgotik an der Renaissance. 1842 den Ensembel zum Staatsbesëtz, 1844 ass de Musée opgaangen. Am September 2000 gouf nieft dem Hôtel de Cluny e mëttelalterleche Gaart (jardin médiéval) mat enger Fläch vun zirka 5.000 Quadratmeter ugeluecht.
Grand Palais
De Grand Palais ass no de Pläng vun den Architekten Henri Deglane (1851-1932) an Albert Louvet (1860-1936) gebaut ginn, a war d'Ausstellungshal fir d'Weltausstellung 1900 zu Paräis. En huet eng 240 Meter laang an 20 Meter héich Fassad mat ionesche Sailen. Hei kann ee Konscht- a Billerausstellunge kucke goen. Am Westfligel ass en naturwëssenschaftleche Musée, de Palais de la Découverte, ënnerbruecht, deen zu prakteschen Experimenter alued.
Petit Palais
Gläich vis-à-vis vum Grand Palais (Paräis) steet de Petit Palais, deen zu der selwechter Zäit gebaut ginn ass. Den Architekt war de Charles Girault deen de Palais am Joer 1900 am Stil vun der Belle Epoque als neobarockt Gebai baue gelooss huet. Zanter 1902 sinn am Palais mat senge ville Plaffongsmolereien d'Konschtsammlunge vun der Stad ënnerbruecht. D'Fassade vum hallefronne Gebai besti bal nëmmen aus Fënsteren.
Musée du Quai Branly
Als leschte grousse Musée huet den 20. Juni 2006 de Musée du Quai Branly seng Dieren opgemaach, deen déi sougenannten Arts premiers, d. h. d'Konscht aus net-westleche Länner, zum Theema huet, deemno déi aus Afrika, Asien, Ozeanien, Nord- a Südamerika.
De Jean Nouvel gouf 1999 als Architker erausgesicht, de Stéphane Martin ass den Direkter. Am Musée goufen ë. a. d'ethnologesch Sammlunge vum Musée de l'Homme a vum Musée national des arts d'Afrique et d'Océanie zesummegestallt. De Musée setzt sech aus véier Gebaier zesummen, wouvun eent, deem seng Baussefaçade vun uewe bis ënne mat Planze bewues ass.
Franz Xaver Gewey
De Franz Xaver Karl Gewey, gebuer de 14. August 1774 zu Wien, a gestuerwen och do den 18. Oktober 1819, war en éisträichesche Beamten, Schauspiller a Schrëftsteller.
Kluck
Eng Kluck ass den ëmgankssproochlechen Ausdrock fir weiblecht Gefligel, besonnesch fir Hénger, déi sech intensiv ëm hir Jippelcher (oder Hénkelen) këmmeren.
Klucke sinn, wa se bréieg sinn, ganz aggressiv vis-à-vis vun aneren Hénger.
Soss
Am nërdlechen Éislek gouf d'Stärebild vun de Pleiaden "d'Kluck mat de Schippercher" genannt.
Canton des Bouchoux
De Canton des Bouchoux ass eng fréier franséisch administrativ Andeelung am Arrondissement Saint-Claude, Departement Jura an der Regioun Bourgogne-Franche-Comté.
Bremsschapp
E Bremsschapp ass e Gebai, an deem Bremsvirriichtunge stinn, sief et mechanescher oder elektrescher, déi dofir do sinn, fir bei Seelbunnen oder Standseelbunnen, déi mat Kontergewiichter funktionéieren, d'Faart vun de Kabinnen oder Wagonen ze bremsen an ze stoppen. Bremsschäpp zu Lëtzebuerg stoungen am Süde vum Land, op Transportstrecken op deene Minett transportéiert gouf, wéi z. B um Bielesser Gaalgebierg, an der Minière um Hesselsbierg bei Téiteng, um Lallengerbierg. Soss uechter d'Land waren der am Steebroch vu Bettenduerf, an der Gipsgrouf um Stroumbierg bei Schengen, an an der Kelsbaach bei Gréiwemaacher. Am Éislek gouf et een am Buckelsser Steebroch.
Prinzip
Op ville Plazen wou Iwwerdag ofgebaut gouf hunn d'Buggie missen en Héichtenënnerscheed iwwerwannen (am Fall vum Bielesser Bremsschapp war et en Héichtenënnerscheed vun iwwer 50 m), fir op en aneren Niveau ze kommen. Dëst ass iwwer en Zweeschinnesystem gaangen. Véier beluede Buggie goufe sou mat engem stole Seel iwwer eng géi Streck (dacks "de Plang" genannt) erofgelooss. Als Géigegewiicht goufen eng Rëtsch onbeluede Buggien aus dem Dall an d'Luucht op de Plateau eropgezunn.
Bei verschiddene Bremsschäpp war d'Bremsenergie sou héich datt konnt Stroum produzéiert ginn wéi z. B. bei deem vu Rochonvillers.
São Tomé a Príncipe
São Tomé a Príncipe, offiziell Demokratesch Republik São Tomé a Príncipe (op Portugisesch: República democrática de São Tomé e Príncipe), ass en Inselstaat am Golf vu Guinea an Zentralafrika. Den Archipel läit ongeféier 200 km virun der Afrikanescher Küst westlech virun Equatorialguinea a Gabun.
Geographie
São Tomé a Príncipe ass no de Seychellen den zweetklengsten afrikanesche Staat. E besteet aus den zwou Haaptinsele São Tomé a Príncipe, déi aus Vulkanen entstane sinn, déi haut net méi aktiv sinn. Et gehéieren nach e puer Inselcher zum Inselstaat, wéi beispillsweis d'Insel Rolas südlech vu São Tomé, déi direkt um Equator läit.
Iwwer 90 % vun den Awunner liewen op São Tomé. Op dëser Haaptinsel, déi 48 km laang an 32 km breet ass, läit d'Haaptstad déi de selwechten Numm huet: São Tomé. Den héchste Bierg ass 2.024 m héich.
Déi méi kleng Haaptinsel Príncipe läit 152 km nordwestlech vu São Tomé an ass 16 km laang a 6 km breet. Déi héchst Kopp ass 927 m héich.
Klima
Den equatoriale Klima variéiert vun extreem fiicht bis semiarid. Et gëtt zwou kloer definéiert Saisonen, déi waarm Saison, vu September bis Mee, an eng kill Saison vu Juni bis August. D'Lofttemperatur huet eng Joresmoyenne vu maximal 29,4 °C a minimal 21,4 °C. Extremwäerter kënnen no uewen 32,4 °C an no ënne 15,4 °C erreechen. An der killer Joreszäit ass d'Wieder am agreabelsten, et bléist eng konstant erfrëschend Lëftchen.
Sproochen
Nieft der offizieller Sprooch Portugisesch, déi als Lingua franca benotzt gëtt, ginn zu São Tomé a Príncipe nach dräi Variante vu Kreol geschwat, déi op d'Portugisescht a westlech Bantu-Sproochen zeréckzeféiere sinn:
Politik
D'Republik besteet zanter der Onofhängegkeet 1975. D'Verfassung datéiert vun 1990. D'Parlament (Assembléia Nacional) huet 55 Memberen, déi fir véier Joer gewielt ginn. De President gëtt all fënnef Joer direkt gewielt. Mat 18 Joer däerf ee wiele goen.
Geschicht an Ekonomie
Den Archipel gouf vun de Portugisen am 15. Joerhonnert entdeckt an zu hirem Besëtz erkläert. D'Ekonomie huet Joerhonnerte laang op Sklaverei a Plantage gefousst, fir d'éischt gouf Zocker produzéiert, am 19. Joerhonnert du verstäerkt Kaffi a Kakao. Obwuel d'Sklaverei offiziell ofgeschaaft war, hunn änlech Produktiounsweise bis an d'20. Joerhonnert eran iwwerlieft. 1908 ass den Archipel weltwäit dee gréisste Kakaosproduzent ginn. Haut ass dat net méi de Fall, mä Kakao ass nach ëmmer e wichtegt Exportprodukt.
Hipparchos
Hipparchos ass den Numm vun:
Olympesch Wanterspiller 2002
Déi '''XIX. Olympesch Wanterspiller''' goufe vum 8. bis de 24. Februar 2002 zu Salt Lake City ofgehalen.
Äerdmagnéitfeld
D ' Äerdmagnéitfeld beaflosst elektresch gelueden Deelecher an der sougenannter Magnéitosphär vun der Äerd.
Duerch de Sonnewand (elektresch gelueden Deelecher vun der Sonn), gëtt d'Magnéitosphär bis zu 60.000 km wäit an de Weltraum gestreckt.
D'Magnéitfeld vun der Äerd berout op Konvektiounsstréim am geschmolte baussenzegen Äerdkär. D'Hëtzt an den Drock an der Äerd suerge fir permanent Beweegunge vum baussenzege Kär. Dës Beweegunge ruffen elektresch Stréim ervir, déi de Planéit an e risege Magnéit verwandelen. Wéi e Stafmagnéit huet d'Äerd zwéi Magnéitpolen. Een an der Géigend vum geographeschen Nordpol an een an der Géigend vum geographesche Südpol.
D'Grenz vum Magnéitfeld nennt ee Magnéitopaus an de Magnéitschwanz ass wou d'Magnéitfeld vum Sonnewand ewechgezu gëtt.
Haushong
D'Haushong (Gallus gallus domesticus) ass eng Zuuchtform vum Bankivahong, engem Wëllhong aus Südostasien, a gehéiert zu der Famill Phasianidae. Landwirtschaftlech gi se zum Gefligel gezielt.
Nimm
D'männlecht Haushong nennt een Hunn, de kastréierten Hunn Chapon. D'Weibchen heescht Hong oder Hung, wa Jonker dobäi sinn, Kluck. Déi jonk Hénger heeschen allgemeng Jippelcher oder Hénkelen. E jonkt erwuessent Hong ass eng Pëll. Gëtt de jonken Hunn an der Kiche verschafft, gëtt e Poulet genannt.
Ausgesinn
D'Haushong weit tëscht 1,5 bis 5 kg jee no Rass. Gewéinlech ass den Hunn 1 kg méi schwéier wéi d'Hong. Et gëtt do donieft och Zwergrassen, déi tëscht 500 an 1200 Gramm weien. Typesch fir Hénger ass di rout Kräid oder de roude Kamp, dee beim Hunn méi grouss ass wéi beim Hong. Den Hunn huet och e méi laange, séchelfërmege Schwanz.
Comportement
Den Hunn "kréit" (mat der Onomatopee "Kikeriki" erëmginn), d'Hénger "gackeren" (vereelzt ë. a. och nach: "gaaksen, "gaken", "kakelen", "käcksen").
Den natierleche Kascht vun Hénger si Kären, Gras an änlech Planzen, Wierm, Schleeken, Insekten an aner Klengdéiere bis zur Gréisst vu Mais.
Haushénger kënnen am Joer zirka 250 bis 300 Eeër leeën, wann hinnen dat frësch geluecht Ee ewechgeholl gëtt.
Héngerzuucht
Schanken, déi a China fonnt goufen, deiten doropshin, datt schonn an der Neisteenzäit (6. Joerdausend v. Chr.) d'Hénger domestizéiert waren. A Mëtteleuropa sinn déi eelst archeologesch Hiweiser op Héngerhaltung aus der fréier Eisenzäit (Hallstattkultur).
Geschat gi se wéinst den Eeër déi se leeën a wéinst hirem Fleesch. Hénger déi wéinst der Zuucht e méi en Héicht Alter krute kënnen nach als Zoppenhénger oder als Paschtéitefleesch verschafft ginn.
Nikolaus Warker
Aufsätz
De Warker huet nach eng Partie Vollekstheater-Stécker an Areler Mondaart geschriwwen.
Safran
Dës Aart ass eng triploid Mutatioun vum Crocus cartwrightianus, deen op Kreta virkënnt. Se huet en dräifache Chromosomesaz an ass dofir unfruchtbar; se kann nëmmen vegetativ duerch Knollendeelung vermehrt ginn.
Fir ee Kilo Safran-Stempelen ze gewannen, brauch et 80.000 bis 150.000 Bléien op enger Ubaufläch vu ronn 1000 Quadratmeter. D'Recolte ass op der Hand, e Pléckert ka sou 60 bis 80 Gramm an engem Dag asammelen. Do derbäi kënnt, datt de Safran nëmmen eemol am Joer, am Hierscht, wärend zwou Woche blitt. Dofir zielt de Safran zu deenen deierste Gewierzer iwwerhaapt; e kascht tëscht 4 a 14 Euro pro Gramm.
Safran gëtt am Iran (ronn 90% vum Weltmaart) a ronderëm d'Mëttelmier ugebaut.
Canton de Lavoûte-Chilhac
De Canton de Lavoûte-Chilhac ass eng fréier franséisch administrativ Andeelung am Arrondissement Brioude, am Departement Haute-Loire an der Regioun Auvergne-Rhône-Alpes.
8. Februar
Den '''8. Februar''' ass den 39. Dag vum Joer am Gregorianesche Kalenner.
FC Avenir Beggen
Den F.C. Avenir Beggen ass e lëtzebuergesche Foussballclub zu Beggen.
Vun 1915 - 1927: D'Ufanksjoren
U sech hat alles schonn 1914 ugefaangen. Nodeem d'preisesch Truppen den 2. August a Lëtzebuerg agefall waren, goufen d'Schoulen zougemaach, an d'Dummeldenger Schmelz huet net méi geschafft. Als Zäitverdreif hunn déi jonk Beggener ugefaange Foussball op enger Wiss ze spillen. Op eemol koum dunn d'Iddi op, e richtege Foussballsclub ze grënnen. Et war op engem Sonndeg, dem "Mäertesdag", wéi se den éischte Match géint de FC Gilsdref gespillt hunn a mat 3-0 gewonnen hunn. Dee Succès huet sech séier an den nërdleche Faubourge vun der Stad Lëtzebuerg erëm geschwat a Spiller vum Daring Eech a vum Sporting Dummeldeng hu sech deene Beggener ugeschloss an den 1. Juli 1915 gouf de Club offiziell gegrënnt.
"Étoile Sportive" war den éischten Numm vum Club an de Franz Deitz war den éischte President. Mä an der Uewerstad gouf et schonn e Club mat deem Numm, dofir huet e misse geännert ginn. De Grënnungsmember Nic. Tockert huet "Avenir" als Veräinsnumm virgeschloen an de Comité huet séier decidéiert fir dëse villverspriechenden Numm z'acceptéieren.
1917 huet de Veräin en neien Terrain gelount, zu Beggen selwer, tëscht der Uelzecht an der Schmelz. Spéider gouf aus dësem Terrain de "Stade Emile Metz-Tesch".
1926 ass de FC Avenir an d'Promotioun eropgeklommen, wat déi zweethéchst Klass deemools war, awer 1927 direkt erëm erausgefall nodeems en de Relegatiounsmatch géint den CS Péiteng verluer hat.
1927 bis 1945
Véier Joer laang huet den Avenir Beggen dunn an der 2. Divisioun gespillt. Et goufe vill Efforten an där Zäit gemaach fir de Club weider opzebauen an d'Konsequenz war 1931 den erneiten Opstig an d'Promotioun, mä no enger Saison si se erëm erausgefall. Den 10. Juni 1933 war ee Meilesteen an der Geschicht vum Club. De Comité huet decidéiert eng Jugendekipp ze grënnen an huet ausserdeem en obligatoreschen Indoor-Training agefouert.
1933 huet d'Jugendekipp fir d'éischt am Championat matgespillt a gouf direkt 2. an hirem Distrikt, just ee Punkt hanner der Spora.
Vun 1935 bis 1937 gouf den Terrain komplett renovéiert. Sonndes, den 23. Mee 1937 gouf den neien "Stade Emile Metz-Tesch" ageweit an dat fir den offiziellen 20. Anniversaire vum Club, deen extra em zwee Joer no hanne verréckelt gouf, well den Terrain renovéiert gouf. Den FC Avenir huet bis 1981 op deem Terrain gespillt.
De Championat 1937/38 huet dee bis deemools gréissten Erfolleg an der Veräinsgeschicht mat sech bruecht: d'1. Ekipp ass an d'sougenannt Éierendivisioun, déi deemoleg héchst Spillklass, opgestigen. An där Zäit hunn d'Junioren och de Championat am 4. Distrikt gewonnen. Donieft sinn déi zwou Ekippe bis an d'Véierelsfinall vun hire jeeweilege Coupe-Kompetitioune komm. Mä 1938 ass eng ganz jonk an onerfueren 1. Ekipp erëm an d'1.Divisioun ofgestigen. An dëser 1. Divisioun ass den Avenir Beggen 4. ginn an der leschter Saison virum Krich, wärend d'Junioren hiren Distriktschampionat erëm gewonnen hunn.
No der Invasioun vun der Wehrmacht gouf de Club gezwonge sech a "Sport Verein 1915 Beggen" ëmzenennen, mä deen Numm gouf selbstverständlech no der Befreiung erëm geännert. Wärend dem Krich war et verständlecherweis net méiglech e gereegelte Championat ze spillen an et huet bis 1945 gedauert, bis endlech erëm een normale Championat konnt gespillt ginn.
Vun 1945 bis 1959: D'Nokrichsjoren
1945 huet de FC Avenir de provisoresche Championat am 3. Distrikt gewonnen. D'Jugendekipp huet hir éischt Finall vun der "Coupe Prince Jean" den 8. Juli 1945 géint d'Red Boys Déifferdeng gespillt. No engem 2:2 ass de Replay mat 0:2 verluer gaangen. An der éischter kompletter Nokrichsaison 1945/46 huet Beggen an der 1.Divisioun ugefaangen. Héichpunkter vun der Period bis 1957 waren de Gewënn vum Championat an der Promotioun (3. Spillklass déi Zäit) an den Opstig 1948, d'Erreeche vun der Halleffinall an der Coupe de Luxembourg 1946 an 1950, d'Qualifikatioun fir d'Finall vun der "Coupe de la FLF" 1949 an am selwechte Joer de Gewënn vun der "Coupe régionale du Centre". Dat waren dräi verschidde Coupe-Compétitiounen. D'Junioren hunn hiren Distriktschampionat an de Joren 1946, 1951 an 1954 gewonnen. 1957 si se bis an d'Halleffinall vun der Coupe du Prince komm an och an d'2. Divisioun opgestigen. D'Reserve vun der 1. Ekipp huet 1949 hiren Distriktschampionat an der Promotioun gewonnen. Mä fir d'1. Ekipp war d'Saison 1957-58 kee grousse Succès, well se um Enn vun dëser Saison an d'2.Divisioun gefall sinn.
1959 bis 1967
1959 ass eng ausseruerdentlech Erfollegsperiod ugaangen. Vun 1958 bis 1964 huet den Trainer Jim Kremer de Grondstee geluecht fir all spéider Succèsen an der Geschicht vum FC Avenir Beggen. Nodeem d'1. Ekipp de Championat an der 2.Divisioun gewonnen huet, ass se och Champion vun der 1.Divisioun ginn (1960) an an déi deemoleg Éierepromotioun opgestigen, dat am Joer 1962. Den Avenir Beggen war erëm an der héchster Spillklass.
Nom Ofstig 1964 si se just eng Saison ënne bliwwen an direkt erëm opgestigen an hu vun 1965 onënnerbrach bis 2006 an der Nationaldivsioun gespillt. 1960 an 1963 ass d'1. Ekipp bis an d'Véierelsfinall vun der der Coupe de Luxembourg komm.
D'Junioren hunn 1959 de Championat an der 2. Divisioun gewonnen a sinn an d'héchst Spillklass opgestigen. 1960 hunn d'Juniore fir d'éischt an der Veräinsgeschicht d'Coupe Prince Jean gewonnen, an dat mat 2-0 géint d'US Diddeleng. 1965 hu si dee Succès widderholl mat dem selwechte Resultat géint den SC Téiteng.
1959/60 huet fir d'éischt eng Scolaires Ekipp vum Avenir Beggen e komplette Championat gespillt. 1961, 63, 64 an 65 hu si den Distriktschampionat gewonnen an 1964 ware se och Vainqueur vum "Challenge Gustave Jacquemart".
Vun 1960 bis 1962 goufen um Stade Emile Metz-Tesch eng iwwerdeckt Tribün a Gradine gebaut, ausserdeem gouf och d'Flutliicht installéiert. Déi erfollegräich Period gouf 1965 mat de Festlechkeeten zum 50. Anniversaire vum Club gekréint.
D'1. Ekipp huet d'Saison 1965/66 op der 6.Plaz an der National Divisioun ofgeschloss. Mä den absolutten Héichpunkt an där Saison war den Doublé vun de Junioren (Coupe a Championnat). De Marc Boreux gouf 1966 neien Haapttrainer an an där Saison gouf d'1. Ekipp 8. am Championnat an d'Reserven hunn de Championnat an der 2. Divisioun gewonnen.
1967 bis 1975: Fir d'éischt Kéier Lëtzebuerger Champion
No enger 7. Plaz an der Saison 1967/68 ass de FC Avenir 1969 fir d'alleréischt Kéier a senger Geschicht Lëtzebuerger Champion ginn. Et war een onvergiesslechen 3-1 Auswärtserfolleg iwwer d'Jeunesse, virun iwwer 6000 Leit, deen de Championnat decidéiert hat. Duerch dëse Succès huet sech d'Ekipp vum Avenir Beggen och fir d'Coupe d'Europe vun de Championen qualifizéiert, an där si géint de groussen AC Mailand gespillt hunn (0-5 zu Mailand, 0-3 an der Stad Lëtzebuerg). Donieft hu si d'Halleffinall vun der Coupe erreecht.
D'Saison duerno gouf Beggen just 7. an nach e Joer méi spéit si se 4. ginn. De Championnat vun de Reserve gouf 1972 gewonnen, an d'1. Ekipp huet an deem Joer d'5. Plaz an der Nationaldivisioun beluecht. No där Saison huet den Trainer Marc Boreux no 6 Joer de Club verlooss.
Den Henri Cirelli war säi Successeur. D'Juniorsekipp huet 1973 eng weider Kéier d'Coupe du Prince gewonnen, a se goufen 2. am Championnat. D'1. Ekipp huet an där Saison déi 8. Plaz beluecht wärend d'Reserven ofgestige sinn.
Am Ufank vun den 1970er Joren hunn eng Rei Jugendekippe vum FC Avenir un internationalen Tournoien ausserhalb vu Lëtzebuerg deelgeholl, speziell a Südfrankräich, déi op engem relativ héijen Niveau gespillt gi sinn. Dëst gouf dem Avenir Beggen e gudde Ruff a vum 17. bis 23. August 1973 huet de Club och sou een Tournoi organiséiert. Et hunn Ekippen aus Marokko a vu Korsika deelgeholl, sou wéi Ekippe vun Nice, Cannes an Audun-le-Tiche.
D'Saison 1973/74 huet d'1. Ekipp fir d'éischt an der Veräinsgeschicht d'Coupe-Finall erreecht. Dëse Match gouf 1-4 géint d'Jeunesse Esch verluer. Trotz dëser Defaite huet Beggen sech fir d'Coupe des Coupes qualifizéiert, well d'Jeunesse och Champion ginn ass.
1974/75 huet Beggen sech fir d'UEFA-Cup qualifizéiert no der 2. Plaz am Championnat.
1975 bis 1985: Eng éischt Period mat groussen Erfolleger
Den 1. September 1975 hat den Avenir Beggen e Frëndschaftsmatch géint d'Profie vum FC Metz gespillt an 0-4 verluer. E weidere sportlechen Héichpunkt an dësem Joer vum 60.Anniversaire war déi éischt Participatioun bei der UEFA Coupe, wéi Beggen géint den FC Porto gespillt huet (0-7 auswäerts, 0-3 doheem). Mä de Championnat ass ganz schwéier ginn an et huet laang gedauert bis et sécher war, datt d'Ekipp net géif ofsteigen.
D'Saison duerno (1976/77) ass de Josy Kirchens Trainer ginn, mä no kuerzer Zäit gouf hien duerch de Georges Krecké ersat. D'1. Ekipp gouf 5. an där Saison an d'Reserve sinn an hirem Championnat an der 4.Divisioun Champion ginn an opgestigen.
Eng Saison méi spéit war et erëm en haarde Kampf géint den Ofstig a Beggen hat just 1 Punkt Virsprong op déi 2 Ofsteiger, d'Spora an d'Stade Diddeleng. Mä dat wichtegst Evenement an där Saison 1977/78 war d'ausseruerdentlech Generalversammlung, an där, nieft anere Saachen, en neien Comité gewielt gouf: de "berüümte" Comité ronderëm den Théo Mersch als President huet zanter deemools nëmme wéineg geännert.
Den neien Trainer fir d'Saison 1980/1 war de Jean Bettinger. D'Ekipp déi hien trainéiert hat, huet sech staark verbessert an ass zum Schluss och Fënneft ginn. Een negative Punkt an där Saison war den Ofstig vun de Junioren.
An der Saison 1981/82 huet de Buergermeeschter vun der Stad Lëtzebuerg, Camille Polfer, den 1.August 1981 den neien Stadion an der Henri-Dunant-Strooss ageweit. D'Profisekippe vu Borussia Mönchengladbach a vum FC Metz hu fir déi Occasioun e Galamatch gespillt. Iwwer 3000 Leit ware fir dee Match op den neien Terrain komm, deen 3-1 vu Mönchengladbach gewonne gouf. Eng Woch méi spéit gouf den offiziellen "Tournoi d'inauguration" gespillt, deen den FC Avenir an der Finall 4-1 géint de Progrès Nidderkuer gewonnen huet. No der Saison huet de FC Avenir Beggen säin 2.Championstitel an der Veräinsgeschicht gefeiert, mat engem Avantage vu 4 Punkten op Nidderkuer a 7 Punkten op d'Jeunesse.
Déi wichtegst Matcher am Ufank vun der Saison 1982/83 waren déi international Matcher am Europacup géint Rapid Wien (0-5 zu Beggen, 0-8 zu Wien). An déi Resultater hunn de Club zimmlech geschockt. Trotzdeem huet d'Ekipp wärend der Saison zeréckgeschloen an um Schluss fir d'éischt an der Veräinsgeschicht d'Coupe de Luxembourg gewonnen an déi 2.Plaz am Championnat erreecht.
Fir d'Saison 1983/84 gouf de Paul Philipp Spiller-Trainer zu Beggen. Eng weider wichteg Verstäerkung war d'Verflichtung vum Jemp Girres, dee vun der Union op Beggen gewiesselt ass. Um Enn vun där Saison huet den Avenir Beggen d'Lëtzebuerger Foussballwelt dominéiert: si hunn d'Coupe an de Champion gemaach a war domat eng vun deene 7 eenzegen Ekippen, déi jee en Doublé gewonnen hunn. Donieft gouf den Armin Krings Torschützekinnek mat 26 Goler an der National Divisioun.
Natierlech war d'Saison 1984/85 schwéier wéinst dem Drock deen dunn op de Schëllere vun de Spiller louch, no all deenen Titelen déi an der Saison virdru gewonne gi sinn. Déi Kéier gouf Beggen "just" 3. am Championnat an huet sech fir d'UEFA-Coupe qualifizéiert. Den Armin Krings hat erëm déi meescht Goler an der National Divisioun geschoss an um Enn vun der Saison huet de Paul Philipp de Veräin verlooss fir Nationaltrainer ze ginn.